Lietuvos kariuomenės Sausumos pajėgos

Lietuvos kariuomenės Sausumos pajėgos (SP) – didžiausia Lietuvos ginkluotųjų pajėgų dalis, skirta Lietuvos valstybės sausumos teritorijos karinei apsaugai ir gynybai, taip pat ir dalyvaujanti tarptautinėse operacijose. Sausumos pajėgos yra pavaldžios Lietuvos kariuomenės vadui. Pajėgos plėtojamos pagal NATO standartus didinant operacinį veiksmingumą ir stiprinant gebėjimus veikti kartu su kitomis NATO šalių pajėgomis. Kariai nuolatos dalyvauja kariniuose mokymuose ir pratybose Lietuvoje ir kitose Aljanso šalyse.

Sausumos pajėgų tikslas – parengti SP karinius vienetus valstybės sausumos teritorijos karinei apsaugai ir gynybai, gebančius dalyvauti tarptautinėse operacijose. 

Sausumos pajėgų kariai vadovaujasi Lietuvos kariuomenės vertybėmis: patriotizmas, ištikimybė, pasiaukojimas, sąžiningumas, drąsa, pagarba, garbė ir principingumas.

Sausumos pajėgų diena laikoma liepos 15 d. Ji siejama su tuo, kad 1410 m. liepos 15-ąją vykusį istorinį Žalgirio mūšį aprašančiuose istoriniuose šaltiniuose pirmą kartą užfiksuotas raudonos vėliavos su Gediminaičių stulpais panaudojimas mūšyje. Būtent šios vėliavos pavyzdžiu buvo sukurta ir 2005 m. patvirtinta dabartinė SP vėliava.http://kariuomene.kam.lt/lt/kariuomenes_struktura/sausumos_pajegos.html

 Struktūra 

2015 m. atnaujinus karo prievolę, Lietuvos kariuomenės Sausumos pajėgos pradėjo plėsti pagrindinius kovinius dalinius. 2025 m. sausio mėn. Sausumos pajėgas sudarė šie daliniai:

 Štabas ir jo aprūpinimo padaliniai dislokuoti Vilniuje;
 Štabo aprūpinimo kuopa;
 Komunikacijų ir ryšių kuopa;
 Štabas ir jo aprūpinimo padaliniai dislokuoti Rukloje;
 Štabas ir štabo kuopa;
 Žvalgybos kuopa;
 Komunikacijų ir ryšių kuopa;
 Lietuvos didžiojo kunigaikščio Algirdo pėstininkų batalionas;
 Karaliaus Mindaugo husarų batalionas (KMHB);
 Didžiosios kunigaikštienės Birutės ulonų batalionas (DK BUB);
 Kunigaikščio Vaidoto batalionas;
 Generolo Romualdo Giedraičio artilerijos batalionas;
 Generolo leitenanto Jokūbo Jasinskio Logistikos batalionas;
 Štabas ir jo aprūpinimo padaliniai dislokuoti Klaipėdoje;
 Štabas ir štabo kuopa;
 Žvalgybos kuopa;
 Prieštankinė kuopa;
 Komunikacijų ir ryšių kuopa;
 Lietuvos didžiojo kunigaikščio Kęstučio mechanizuotasis pėstininkų batalionas;
 Lietuvos didžiojo kunigaikščio Butigeidžio dragūnų batalionas (LDK BDB);
 Brigados generolo Motiejaus Pečiulionio artilerijos batalionas;
 Kunigaikščio Margirio pėstininkų batalionas;
 Logistikos batalionas;

Pėstininkų brigada „Aukštaitija“ yra rezervinė brigada, kuri buvo sukurta 2017, kovo 23. Taikos metu brigados štabo kariai dirba Lietuvos kariuomenės Mokymo ir doktrinų valdyboje. Brigados manevriniai batalionai yra sudaryti iš rezervistų, tuo tarpu batalionų štabų kariai dirba skirtinguose lietuvos kariuomenės daliniuose. brigados žvalgybos kuopa yra suformuota iš šauktinių, tuo tarpu štabas, komunikacijų ir logistikos vienetai iš profesinės karo tarnybos karių. Aktyvavus brigada, ji turėtų susidaryti iš 4500 karių.):
 Štabas ir jo aprūpinimo padaliniai dislokuoti Vilniuje;
 Štabas ir štabo kuopa;
 Žvalgybos kuopa;
 Komunikacijų ir ryšių kuopa;
 Divizijos generolo Stasio Raštikio Lietuvos kariuomenės mokykla;
 Didžiojo Lietuvos etmono Jonušo Radvilos mokomasis pulkas;
 Generolo Adolfo Ramanausko kovinio rengimo centras;
 Generolo Jono Žemaičio Lietuvos karo akademija;
 Artilerijos batalionas;
 Logistikos batalionas;

 26x26px Majoro Juozo Lukšos mokymo centras;
 27x27px Krašto apsaugos savanorių pajėgos (KASP):
 Savanorių pajėgų štabas dislokuotas Vilniuje;
 KASP Dainavos apygardos 1-oji rinktinė, Alytus;
 KASP Dariaus ir Girėno apygardos 2-oji rinktinė, Kaunas;
 KASP Žemaičių apygardos 3-ioji rinktinė, Klaipėda;
 KASP Vyčio apygardos 5-oji rinktinė, Panevėžys;
 KASP Prisikėlimo apygardos 6-oji rinktinė, Šiauliai;
 KASP Didžiosios Kovos apygardos 8-oji rinktinė, Vilnius.

 Ginkluotė ir technika 

Sausumos pajėgų ginkluotė:
 Pistoletai: Heckler&Koch SFP9-SF, Colt M1911A1 ir Glock 17;
 Automatiniai šautuvai: Ak 4, G-36 KA, M14, M16A1;
 Snaiperiniai šautuvai: SAKO TRG-22, Barrett M82A1, FN-SCAR-H PR;
 Kulkosvaidžiai: Rheinmetall MG3, FN MAG, Browning M2;
 Granatsvaidžiai: Carl Gustaf M2 ir M3; LAW-72, AT4 (vienkartinis); PV1110 (beatošliaužis); H&K GMG (automatinis); AG-36 (povamzdinis);
 Prieštankinės valdomos raketos: Javelin;
 Minosvaidžiai: 120 mm sunkieji; 60 mm lengvieji;
 Haubicos: savaeigės 155 mm PzH 2000; traukiamos 105 mm M101;
 Pėstininkų kovos mašinos „Vilkas“;
 Šarvuočiai: M113 A1 ir A2, BV-206;
 Visureigiai: JLTV, HMMWV, MB GD, Land Rover Defender 88, 90 ir 110;
 Sunkvežimiai: U 1550L, UNIMOG U 2150L/38 ir UNIMOG U 2150L/38 su kranu Unimog U 1550L, U 2150L/38 ir U 2150L/38 (su kranu); SISU E13TP; DAF; MAN; Magirus Deutz; Volvo ir kt.

alt=|miniatiūra|Savaeigė artilerinė sistema PzH2000

 Budinčios pajėgos 
Sausumos pajėgų (SP) kariai budi su tikslu tenkinti tiek NATO, tiek ES, tiek nacionalinius poreikius. Nacionaliniams poreikiams skirtas SP karių budėjimas Lietuvos kariuomenės Taikos meto užduočių operacinėse pajėgose, kuris vykdomas nuolatos nuo 2010 m. Vykdant įsipareigojimus NATO bei Europos Sąjungai, SP kariai jau nuo 2010 m. pradžios tam tikrais periodais ir apimtimis vykdo budėjimus NATO greitojo reagavimo pajėgų (NATO Response Force, NRF) bei ES kovinių grupių (EU Battle Group, EUBG) sudėtyje.

 Taip pat skaitykite 
 Lietuvos kariuomenės kariniai laipsniai

 Šaltiniai 
 Oficiali Lietuvos kariuomenės interneto svetainė . Nuoroda tikrinta 2020-03-28

 Nuorodos 

 Oficiali Sausumos pajėgų interneto svetainė
 Oficialus Sausumos pajėgų Facebook puslapis
 Oficialus Sausumos pajėgų Youtube kanalas

Kategorija:Lietuvos kariuomenės Sausumos pajėgos